**Rīkojuma „Grozījumi darbības programmas „Infrastruktūra un pakalpojumi” papildinājumā” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Grozījumi darbības programmas „Infrastruktūra un pakalpojumi” papildinājumā ir izstrādāti saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka vadošā iestāde sadarbībā ar Eiropas Savienības struktūrfondu vadībā iesaistītajām institūcijām izstrādā un iesniedz apstiprināšanai Ministru kabinetā darbības programmas papildinājumu, bet attiecīgā atbildīgā iestāde darbības programmas papildinājuma grozījumus. |
| 2. | Pašreizējā situācija un problēmas | Ar Ministru kabineta 2010.gada 18.marta rīkojumu Nr.153 (turpmāk – MK rīkojums Nr.153) tika apstiprināti grozījumi darbības programmas „Infrastruktūra un pakalpojumi” papildinājumā, kas 3.1.3.3.1.apakšaktivitātei „Speciālās izglītības iestāžu infrastruktūras un aprīkojuma uzlabošana” (turpmāk – 3.1.3.3.1.apakšaktivitāte) noteica 100% Eiropas Reģionālās attīstības fonda finansējumu (turpmāk – ERAF), svītrojot nacionālo publisko līdzfinansējumu. Rezultātā 3.1.3.3.1.apakšaktivitātes kopējais finansējums samazinājās uz 7 559 999 eiro (5 313 198 latiem), ko veidoja tai pieejamie ERAF līdzekļi bez nacionālā līdzfinansējuma.  Saskaņā ar Ministru kabineta 2011.gada 23.marta rīkojumu Nr.118 ir precizēta darbības programmas „Infrastruktūra un pakalpojumi” papildinājuma 3.1.3.pasākuma „Izglītības infrastruktūra vispārējo prasmju nodrošināšanai” tabula „Finanšu plāns”, pārdalot 3.1.3.1.aktivitātes „Kvalitatīvai dabaszinātņu apguvei atbilstošas materiālās bāzes nodrošināšana” (turpmāk – 3.1.3.1.aktivitāte) un 3.1.3.3.2.apakš-aktivitātes „Vispārējās izglītības iestāžu infrastruktūras uzlabošana izglītojamiem ar funkcionāliem traucējumiem” (turpmāk – 3.1.3.3.2.apakšaktivitāte) ietvaros noslēgto līgumu un vienošanās rezultātā radušos ERAF finansējuma atlikumu 412 117 eiro (289 638 latu) apmērā 3.1.3.3.1.apakšaktivitātei, tādejādi daļēji nosedzot tās ietvaros radušos finansējuma iztrūkumu ar pašvaldībām noslēgtajās vienošanās un nosakot 3.1.3.3.1.apakšaktivitātei kopējo ierobežotās atlases ietvaros pieejamo ERAF finansējumu 7 972 117 (5 602 835 latu) apmērā.  Ņemot vērā, ka noslēgto vienošanos kopējā attiecināmā summa ir 8 223 246 eiro (5 779 330 latu) apmērā un 3.1.3.3.1.apakšaktivitātes kopējais ierobežotās atlases ietvaros pieejamais ERAF finansējums ir 7 972 117 eiro (5 602 835 lati), rezultātā 3.1.3.3.1.apakšaktivitātē pieejamais finansējums nenosedz ar pašvaldībām noslēgto vienošanos apmēru, veidojot iztrūkstošo finansējumu 251 129 eiro (176 494 latu) apmērā.  Informējam, ka 3.1.3.3.1.apakšaktivitātes ietvaros ir noslēgti 44 projekti, no kuriem 21 projektiem ir veikti grozījumi, nodrošinot MK rīkojuma Nr.153 izpildi, bet 23 projektiem vēl nepieciešams veikt atbilstošus grozījumus.  Lai nodrošinātu finansējuma saņēmēju tiesiskās paļāvības principu un finansējuma saņēmējiem ERAF noslēgto vienošanās summas nosegtu pilnā apmērā, nepieciešams iztrūkstošo finansējumu pārdalīt no citu Izglītības un zinātnes ministrijas pārziņā esošo darbības programmas „Infrastruktūra un pakalpojumi” papildinājuma 3.1.3.pasākuma „Izglītības infrastruktūra vispārējo prasmju nodrošināšanai” aktivitāšu ietvaros radušajiem ietaupījumiem.  Darbības programmas „Infrastruktūra un pakalpojumi” papildinājums paredz, ka 3.1.3.3.2.apakšaktivitātē pieejamais finansējums ir 5 012 525 eiro (3 522 822 lati), ko veido ERAF finansējums 4 260 634 eiro (2 994 390 latu) apmērā un nacionālais publiskais finansējums 751 891 eiro (528 432 latu) apmērā.  3.1.3.3.2.apakšaktivitātes ierobežotas projektu iesniegumu atlases kārtas rezultātā par apstiprināto 32 projektu (noslēgtie projekti – 31, projekta īstenošana pārtraukta – 1) īstenošanu noslēdzot līgumus ar kopējo attiecināmo finansējumu 4 550 509,77 eiro (3 198 116,47 latu) apmērā (tai skaitā ERAF finansējumu 3 867 928,55 eiro (2 718 395,66 latu) apmērā), projektu īstenošanas laikā uz 2011.gada 17.novembri ir izveidojies ERAF finansējuma atlikums (neizlietotie līdzekļi jeb ietaupījums) 392 705 eiro (275 994 latu) apmērā un nacionālā publiskā finansējuma atlikums 69 395 eiro (48 711 latu) apmērā.  Ņemot vērā, ka 3.1.3.3.1.apakšaktivitātei noteikts 100% ERAF finansējums, 3.1.3.3.2.apakšaktivitātes ietvaros izveidojušā ERAF finansējuma atlikuma daļu 251 129 eiro (176 494 latu) apmērā ir nepieciešams pārdalīt 3.1.3.3.1.apakšaktivitātei, lai pilnībā nosegtu pārējo iztrūkstošā ERAF finansējuma apmērā daļu.  Savukārt, nacionālā publiskā finansējuma atlikuma daļu 44 331 eiro (31 156 latu) apmērā pārdalīt 3.1.1.1.aktivitātei „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” (turpmāk – 3.1.1.1.aktivitāte), ņemot vērā informatīvajā ziņojumā „Par reformu norisi profesionālajā izglītībā” sniegto problēmu aprakstu un pamatojumu papildu finansējuma nepieciešamībai profesionālās izglītības reformu turpināšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz:  - precizēt darbības programmas „Infrastruktūra un pakalpojumi” papildinājuma 3.1.1.pasākuma „Profesionālās izglītības infrastruktūra” tabulu „Finanšu plāns”, palielinot 3.1.1.1.aktivitei pieejamo nacionālo publisko finansējumu par 44 331 eiro (31 156 latiem) no 3.1.3.3.2.apakšaktivitātes ietvaros noslēgto līgumu un vienošanās rezultātā radušos finansējuma atlikuma;  - precizēt darbības programmas „Infrastruktūra un pakalpojumi” papildinājuma 3.1.3.pasākuma „Izglītības infrastruktūra vispārējo prasmju nodrošināšanai” tabulu „Finanšu plāns”, 3.1.3.3.2.apakšaktivitātes ietvaros noslēgto līgumu un vienošanās rezultātā radušos ERAF finansējuma atlikumu 251 130 eiro (176 495 latu) apmērā novirzot 3.1.3.3.1.apakšaktivitātei, tādejādi pilnībā nosedzot tās ietvaros radušos ERAF finansējuma iztrūkumu ar pašvaldībām noslēgtajās vienošanās. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu projekts neierobežo sabiedrības pārstāvju tiesības. |
| 7. | Cita informācija | Nav. |

Anotācijas II un III – projekts šīs jomas neskar.

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Ir nepieciešams veikt grozījumus:   1. Ministru kabineta 2008.gada 11.novembra noteikumos Nr. 940 „Noteikumi par darbības programmas „Infrastruktūra un pakalpojumi” papildinājuma 3.1.3.3.1.apakšaktivitāti „Speciālās izglītības iestāžu infrastruktūras un aprīkojuma uzlabošana”” (turpmāk – MK noteikumi Nr.940); 2. Ministru kabineta 2008.gada 8.aprīļa noteikumos Nr.259 „Noteikumi par darbības programmas „Infrastruktūra un pakalpojumi” papildinājuma 3.1.3.3.2.apakšaktivitāti „Vispārējās izglītības iestāžu infrastruktūras uzlabošana izglītojamiem ar funkcionāliem traucējumiem”” (turpmāk – MK noteikumi Nr.259); 3. Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitāti „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”” (turpmāk – MK noteikumi Nr.939).   Par iepriekšminēto tiesību aktu projektu izstrādi ir atbildīga Izglītības un zinātnes ministrija.  Grozījumi MK noteikumos Nr.940 un MK noteikumos Nr.259 ir izstrādāti un tiks virzīti izskatīšanai MK sēdē vienlaicīgi ar rīkojuma projektu, savukārt grozījumi MK noteikumos Nr.939 tiks izstrādāti un virzīti izskatīšanai MK sēdē vienlaikus ar citiem grozījumiem šajos noteikumos saskaņā ar Ministru kabineta protokollēmuma projektā „Par Ministru kabineta rīkojuma projektu „Grozījumi darbības programmas „Infrastruktūra un pakalpojumi” papildinājumā”” noteikto. |
| Cita informācija | Nav. |

Anotācijas V un VI – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Izglītības un zinātnes ministrija un Valsts izglītības attīstības aģentūra. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Ķīlis

Vīza: Valsts sekretārs M.Gruškevics

17.11.2011 14:09

1026

J.Sviridenkova

tālr.:67047774

jevgenija.sviridenkova@izm.gov.lv